Na predjelu Duboka kod Krila Jesenice, oko 12:40 sati se pokvario Prometov autobus broj 60 u smjeru Omiša.

Domaći putnici i turisti su tako na visokim temperaturama čekali više od pola sata. Čak su pokušali, na vozačev poticaj, gurati autobus, ne bi li ga pokrenuli. Bespotrebno je i govoriti da njihov rad nije urodio plodom.

Kao što je većini građana s našeg područja poznato, putnici se svako malo žale na stanje autobusa na ovoj liniji. Prošle godine je, usred sezone, došlo do kvara baš na broju 60, zbog kojeg je dodatno usporen promet prema autobusom kolodvoru i trajektnoj luci.

Još jedan pljesak za Prometove muzejske eksponate na cestama!